 Ugu horayn Musharax Muuse Biixi Cabdi oo ka hadlaya sida loo baahan yahay in laga yeelo marka uu qalad dhaco ayaa waxa uu yidhi Qaran ahaan marka ay wax inaga qaldamaan ama haduu qof qalad galo waxa wanaagsan oo aynu qaran ku noqonaynaa in qofka uun qaladkiisa lagu qaado oo la toosiyo, mana aha inaynu qaladka sii buun buunino ama aynu meel baas gaadhsiino, haddii qof qaldamana maaha in warbaahintu waxa qaldan ee umada nac iyo xumaan u kordhinaya mooyaane aan wax kale tarayn inay aad u baahiyaan, waxaanay meel kaga dhacayaan masuuliyadooda, warbaahintuna dadka waa inay wax khayr leh oo isku soo jiid leh iyo xog iyo waano ah baahiyaan laakiin maaha inay baahiyaan wax sharciga ka hor imanaya, dhaqanka ka hor imanaya, dastuurka ka hor imanaya iyo eedaabtaba, 